turjo4nis/wikipedia-bn-dump-20250701 huggingface dataset:
ওহিদুর রহমান

ওহিদুর রহমান বাংলাদেশ আওয়ামী লীগের রাজনীতিবিদ, মুক্তিযোদ্ধা এবং নওগাঁ-৬ (রাণীনগর-আত্রাই) আসনের সাবেক সংসদ সদস্য। তিনি ১৯৮৬ সালের তৃতীয় জাতীয় নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন।

জন্ম ও প্রাথমিক জীবন 
ওহিদুর রহমান ১৯৪৩ সালে নওগাঁ জেলার আত্রাই উপজেলায় জন্মগ্রহণ করেন। তিনি রাজশাহী বিশ্ববিদ্যালয়ে লেখাপড়া করেন।

রাজনৈতিক ও কর্মজীবন 
ওহিদুর রহমান লেখক ছাত্র ইউনিয়ন, ন্যাপ ভাসানী ও পূর্ব বাংলার কমিউনিস্ট পার্টির সঙ্গে জড়িত ছিলেন। তিনি ১৯৭১ সালে কমিউনিস্ট পার্টিতে যোগ দিয়ে প্রথমে আত্রাই এবং পরে রাজশাহী জেলার আঞ্চলিক মূল নেতা হিসেবে দায়িত্ব পালন করেন। মুক্তিযুদ্ধের সময় তিনি ভারতে না গিয়ে রাজশাহীর নয়টি অঞ্চলে প্রতিরোধ গড়ে তোলেন। তিনি ১৯৮৬ সালের তৃতীয় জাতীয় নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন। ১৯৯১ সালে বাংলাদেশের কমিউনিস্ট পার্টি আওয়ামী লীগের সাথে যৌথভাবে নির্বাচনে অংশ নিলে তিনি প্রার্থী হয়ে পরাজিত হন। কমিউনিস্ট পার্টি ভেঙে গেলে তিনি আওয়ামী লীগে যোগ দেন। এর পর আওয়ামী লীগে যোগ দিয়ে জুন ১৯৯৬ সালের সপ্তম জাতীয় নির্বাচনে প্রার্থী হয়েও পরাজিত হন তিনি।

গ্রন্থ 
ওহিদুর রহমান মুক্তিযোদ্ধ ও চলমান রাজনীতি নিয়ে বেশ কয়েকটি প্রবন্ধ ও বইয়ের রচইতা। তার উল্লেখযোগ্য গ্রন্থের মধ্যে রয়েছে:

 মুক্তি সংগ্রামে আত্রাই
 গন্তব্যহীন পথে

তথ্যসূত্র 

১৯৪৩-এ জন্ম
জীবিত ব্যক্তি
বাংলাদেশের কমিউনিস্ট পার্টির সাবেক রাজনীতিবিদ
বাংলাদেশ আওয়ামী লীগের রাজনীতিবিদ
নওগাঁ জেলার রাজনীতিবিদ
তৃতীয় জাতীয় সংসদ সদস্য
বাংলাদেশের মুক্তিযোদ্ধা
বাংলাদেশী পুরুষ লেখক
রাজশাহী বিশ্ববিদ্যালয়ের প্রাক্তন শিক্ষার্থী
বাংলাদেশের স্বাধীনতা যুদ্ধে জড়িত ব্যক্তি
বাংলাদেশের কমিউনিস্ট পার্টির রাজনীতিবিদ
নওগাঁ জেলার ব্যক্তি
সাম্যবাদী লেখক
জাহাঙ্গীর আলম (গাজীপুরের রাজনীতিবিদ)

জাহাঙ্গীর আলম হলেন একজন বাংলাদেশী রাজনীতিবিদ ও ব্যাবসায়ী। তিনি গাজীপুর সিটি কর্পোরেশনের ২য় মেয়র ছিলেন। বাংলাদেশ আওয়ামী লীগের সাথে জোটবদ্ধ হয়ে তিনি জুলাই ২০১৮ সালে গাজীপুর সিটি কর্পোরেশনের মেয়র হিসেবে ১ম বারের মত নির্বাচিত হন। তিনি বর্তমানে গাজীপুর সিটি কর্পোরেশননের উপদেষ্টা হিসেবে দায়িত্ব পালন করছেন।  অনারেবল টেক্সটাইল এন্ড কম্পোজিট লিমিটেড এবং জেড আলম অ্যাপারালসের ব্যবস্থাপনা পরিচালক।

জন্ম ও শিক্ষা
জাহাঙ্গীর আলম ৭ মে ১৯৭৯ সালে গাজীপুরে জন্মগ্রহণ করেন। তিনি চান্দনা উচ্চ বিদ্যালয় থেকে এসএসসিতে উর্ত্তীর্ণ হয়ে ভাওয়াল বদরে আলম সরকারী কলেজ থেকে স্নাতক ও মাস্টার্স ডিগ্রি অর্জন করেন। পরে জাতীয় বিশ্ববিদ্যালয় থেকে এলএলবি ডিগ্রি অর্জন করেন।

রাজনৈতিক জীবন
তিনি বাংলাদেশ ছাত্রলীগ গাজীপুর জেলা শাখার সহ-সভাপতি, বাংলাদেশ ছাত্রলীগ কেন্দ্রীয় কার্যনির্বাহী সংসদের সদস্য, বাংলাদেশ ছাত্রলীগ কেন্দ্রীয় কার্যনির্বাহী সংসদের সহ-সম্পাদক ও বাংলাদেশ ছাত্রলীগ কেন্দ্রীয় কার্যনির্বাহী সংসদের সহ-সভাপতি ছিলেন। তিনি গাজীপুর সদর ও টঙ্গী উপজেলার ভাইস চেয়ারম্যান ও ভারপ্রাপ্ত চেয়ারম্যান ছিলেন।

জুলাই ২০১৮ সালে, জাহাঙ্গীর আলম বাংলাদেশ আওয়ামী লীগের প্রার্থী হিসাবে গাজীপুর সিটি কর্পোরেশনের মেয়র নির্বাচনে নির্বাচিত হয়েছিলেন। নির্বাচনে তিনি নৌকা প্রতীক নিয়ে ৪,০০,০১০ ভোট পেয়েছিলেন এবং তার প্রতিদ্বন্দ্বী হাসান উদ্দিন সরকার ‘ধানের শীষের’ প্রতীক নিয়ে ১,৯৭,৬১১ ভোট পেয়েছিল।

নভেম্বর ২০২১ সালে, বঙ্গবন্ধু শেখ মুজিবুর রহমান ও মুক্তিযুদ্ধের বীর শহীদদের নিয়ে একটি মন্তব্যের অডিও ইন্টারনেটে ছড়িয়ে পড়ার ঘটনায় গাজীপুর মহানগর আওয়ামী লীগের সাধারণ সম্পাদক এবং সাধারণ সদস্য পদ থেকে তাকে বহিষ্কার করা হয়। বিতর্কিত মন্তব্যের অভিযোগে বিভিন্ন জেলায় তার বিরুদ্ধে মামলা হয়। তার কিছুদিন পর ঐ একই বছরের ২৫শে নভেম্বর স্থানীয় সরকার মন্ত্রণালয় তাকে গাজীপুর সিটি কর্পোরেশনের মেয়র পদ থেকে অপসারণ করে। ২০২৩ সালের ১ জানুয়ারি ভবিষ্যতে সংগঠনের স্বার্থ পরিপন্থী কার্যক্রম ও সাংগঠনিক শৃঙ্খলা ভঙ্গ না করার শর্তে তাকে আওয়ামী লীগ থেকে ক্ষমা করা হয়। ২০২৩ সালের গাজীপুর সিটি করপোরেশন নির্বাচনে দলের সিদ্ধান্ত অমান্য করে প্রার্থী হওয়া এবং নিজের প্রার্থিতা বাতিল হলেও তার মাকে নিয়ে নির্বাচনে থাকায় তাকে ১৫ মে আওয়ামী লীগ থেকে স্থায়ী বহিষ্কার করা হয়।

বৈবাহিক জীবন
গাজীপুর সিটি কর্পোরেশনের সাবেক মেয়ক জাহাঙ্গীর আলম ২০১১ সালের ফেব্রুয়ারী মাসের ১৮ তারিখ কাজী রাজিয়া সুলতানা জয়ীর সাথে বিবাহ বন্ধনে আবদ্ধ হন। বিবাহ পরবর্তী সময়ে বিশেষ কোন মান অভিমান মিডিয়াতে প্রকাশ না পেলেও হঠাৎ করে তার স্ত্রী কাজী সুলতানা জয়ী জাহাঙ্গীর আলমকে ৩০ এপ্রিল ২০২৩ খ্রিঃ তালাকের  নোটিশ পাঠান। এতে তার স্ত্রী কারন হিসেবে উল্লেখ করেন মানসিক নির্যাতন, অত্যাচার ও নিয়মিত ভরণপোষণ না দেওয়া সংসারে অশান্তি ইত্যাদি।

তথ্যসূত্র

জীবিত ব্যক্তি
১৯৮৯-এ জন্ম
গাজীপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশী ব্যবসায়ী
গাজীপুর সিটি কর্পোরেশনের মেয়র
১৯৭৯-এ জন্ম
গাজীপুর জেলার ব্যক্তি
গাজীপুর সিটি কর্পোরেশনের মেয়র

গাজীপুর সিটি কর্পোরেশনের মেয়র বা গাজীপুর মেয়র বা গাসিক মেয়র হলেন বাংলাদেশের গাজীপুর বিভাগীয় শহরের সিটি কর্পোরেশনের দায়িত্বপ্রাপ্ত মেয়র। গাজীপুর মহানগর পরিচালনের জন্য প্রতিষ্ঠিত সিটি কর্পোরেশন এখানকার নগর প্রশাসন ও স্বায়ত্তশাসিত স্থানীয় সরকার সংস্থা। মেয়র সিটি কর্পোরেশনের কার্যনির্বাহী প্রধান হিসাবে দায়িত্ব পালন করেন এবং তিনি প্রতি পাঁচ বছর পরপর নাগরিকের সরাসরি ভোটে নির্বাচিত হন। মেয়রের অনুপস্থিতিতে সিটি কর্পোরেশনের কার্যপরিচালনার জন্য একজন প্রশাসক থাকেন।

মেয়রদের তালিকা
রাজনৈতিক দল

স্থিতি

তথ্যসূত্র 

 
বাংলাদেশের মেয়র
গাজীপুর জেলার ব্যক্তি
গাজীপুর সিটি কর্পোরেশন
কিলমোর রেলওয়ে স্টেশন

কিলমোর রেলওয়ে স্টেশন অস্ট্রেলিয়ার ভিক্টোরিয়ার কিলমোর শহরে সেবার জন্য তৈরি  হয়েছিল। এটি অসম্পশন কলেজের পূর্বে কিলমোরের রুটলেজ স্ট্রিটে অবস্থিত। 

এটি ১৯৮৮ সালের ১ অক্টোবরে হিথকোট রেল লাইনের প্রথম বিভাগের সাথে চালু করা হয়েছিল।  শহরটির পূর্বে নর্থ ইস্ট রেলওয়ে লাইনের কিলমোর স্টেশন দ্বারা নিয়ন্ত্রণ করা হয়েছিল৷ এটি খোলার পরে নামকরণ করা হয়েছিল কিলমোর পূর্ব রেলওয়ে স্টেশন ।  স্টেশনটি বাইল্যান্ডস রেলওয়ে রিসিরভহির দ্বারা পরিবেশন করা হয়েছিল। 

স্থানীয় কাউন্সিল ১৮৮৮ সালে রিফ্রেশমেন্ট কক্ষগুলি নির্মাণের জন্য চাপ দেয় এবং ১৮৯৬ সালের মধ্যে এগুলি চালু ছিল।

তথ্যসূত্র 

অপর্যালোচিত অনুবাদসহ পাতা
অস্ট্রেলিয়ার রেলওয়ে স্টেশন
মহেশচন্দ্র ন্যায়রত্ন

মহেশচন্দ্র ন্যায়রত্ন, মহামহোপাধ্যায়, CIE (২২ ফেব্রুয়ারি ১৮৩৬ – ১২ এপ্রিল  ১৯০৬), ভারতীয় সংস্কৃত পণ্ডিত এবং ১৮৭৬ খ্রিস্টাব্দ হতে ১৮৯৫ খ্রিস্টাব্দ পর্যন্ত কলকাতার  সংস্কৃত কলেজের অধ্যক্ষ ছিলেন। তিনি ঈশ্বরচন্দ্র বিদ্যাসাগরের সুহৃদ ছিলেন এবং ঊনবিংশ শতকের বাংলার ও বাংলার নবজাগরণের এক অনন্য সাধারণ ব্যক্তি ছিলেন।

জন্ম ও শিক্ষা জীবন

মহেশচন্দ্রের পিতা হরিনারায়ণ তর্কসিদ্ধান্ত শ্রীমদ ভাগবতের প্রসিদ্ধ টীকাকার শ্রীধর স্বামীর বংশধর। তিনি প্রথমে মেদিনীপুর জেলার রায়গঞ্জ প্রসিদ্ধ বৈয়াকরণ ঠাকুরদাস চূড়ামণির নিকট ব্যাকরণ পাঠ সমাপ্ত করেন। তারপর তিনি বিভিন্ন অধ্যাপকের নিকট কাব্য, স্মৃতি, বেদান্ত ও অলংকাশাস্ত্র অধ্যয়ন করে কাশী যান। সেখানে বেদ উপনিষদ ও বেদান্তশাস্ত্র পাঠ করেন। কলকাতার জয়নারায়ণ তর্কপঞ্চাননের নিকট নব্যন্যায় অধ্যয়ন  শেষ করে 'ন্যায়রত্ন' উপাধি পান।

কর্মজীবন

১৮৬৩ খ্রিস্টাব্দে কলকাতার শোভাবাজারের মহারাজা কমলকৃষ্ণ দেবের আনুকূল্যে চতুষ্পাঠী স্থাপন করে অধ্যাপনা করতে থাকেন। ১৯৬৪ খ্রিস্টাব্দে সংস্কৃত কলেজের অলংকারশাস্ত্রের অধ্যাপক নিযুক্ত হন ও নিজে ইংরাজী ভাষা শিক্ষা নেন। ১৮৭৬ খ্রিস্টাব্দে উক্ত কলেজের অধ্যক্ষ হন ও ১৮৯৫ খ্রিস্টাব্দে  অবসর গ্রহণ করেন।

অবদান

মহেশচন্দ্রই সংস্কৃত আদ্য মধ্য ও উপাধি পরীক্ষার প্রবর্তক। নিজের গ্রামে তারই উদ্যোগে প্রতিষ্ঠিত উচ্চ ইংরাজী বিদ্যালয় বর্তমানে 'ন্যায়রত্ন ইনস্টিটিউশন' নামে পরিচিত। মার্টিন কোম্পানির হাওড়া- আমতা রেলপথ তারই প্রচেষ্টায় নির্মিত হয়েছিল। তিনি 'কাব্যপ্রকাশ' গ্রন্থের টীকা এবং ন্যায়কুসুমাঞ্জলি'র তাৎপর্য বিবরণ'  ও 'বাক্যপ্রকাশের তাৎপর্য বিবরণ' নামে টিপ্পনী গ্রন্থ রচনা করেন এছাড়া এশিয়াটিক সোসাইটির আনুকূল্যে সায়ণভাষ্যসহ 'তৈত্তিরীয় সংহিতা' তৃতীয় চতুর্থ ও পঞ্চম খণ্ড এবং শবরভাষাসহ 'মীমাংসাদর্শন' সম্পাদনা করেন। বাংলা পঞ্জিকা সংস্কার কার্যেও ব্রতী হয়েছিলেন।

উপাধি

১৮৮১ খ্রিস্টাব্দে ব্রিটিশ সরকার কর্তৃক তিনি সি.আই.ই  এবং ১৮৮৭ খ্রিস্টাব্দে 'মহামহোপাধ্যায়' দ্বারা সম্মানিত হন।

মৃত্যু

মহেশচন্দ্র ন্যায়রত্ন ১৯০৬ খ্রিস্টাব্দের ১২ ই এপ্রিল প্রয়াত হন।

তথ্যসূত্র

১৮৩৬-এ জন্ম
১৯০৬-এ মৃত্যু
হাওড়া জেলার ব্যক্তি
বাঙালি সমাজ সংস্কারক
বাঙালি শিক্ষাবিদ
১৯শ শতাব্দীর বাঙালি
১৯শ শতাব্দীর ভারতীয় পণ্ডিত
১৯শ শতাব্দীর ভারতীয় লেখক
২০শ শতাব্দীর বাঙালি
২০শ শতাব্দীর ভারতীয় লেখক
কলকাতা বিশ্ববিদ্যালয়ের শিক্ষক
বাঙালি হিন্দু
ভারতীয় সংস্কৃত পণ্ডিত
ভারতীয় শিক্ষায়তনিক
ভারতীয় শিক্ষাবিদ
ভারতীয় পুরুষ লেখক
ভারতীয় জনহিতৈষী
ভারতীয় পণ্ডিত
ভারতীয় সমাজকর্মী
ভারতীয় লেখক
কলকাতার পণ্ডিত
পশ্চিমবঙ্গের সমাজকর্মী
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের শিক্ষায়তনিক
কলকাতার শিক্ষায়তনিক
প্রিয়নাথ মুখোপাধ্যায়

প্রিয়নাথ মুখোপাধ্যায় (১৮৫৫-১৯৪৭) ছিলেন একজন বাঙালি লেখক এবং  কলকাতা পুলিশের গোয়েন্দা বিভাগের পরিদর্শক। তিনি তাঁর গোয়েন্দা বই “দারোগার দপ্তর”-এর জন্য পরিচিত ছিলেন। তাকে বাংলা গোয়েন্দা সাহিত্যের একজন পথিকৃৎ হিসেবে গণ্য করা হয়ে থাকে।

পেশা 
প্রিয়নাথ মুখোপাধ্যায় ছিলেন কলকাতা পুলিশের  লালবাজার থানার  গোয়েন্দা বিভাগের দারোগা। তিনি ৩৩ বছর ধরে পুলিশ বিভাগে কর্মরত ছিলেন (১৮৭৮-১৯১১)। তিনি ছিলেন কলকাতা পুলিশের একজন বিখ্যাত গোয়েন্দা। তিনি কলকাতার অনেক রহস্যময় মামলা সমাধান করেছেন।

কাজ 
গোয়েন্দা বিভাগে তাঁর ৩৩ বছরের অভিজ্ঞতা থেকে তিনি গোয়েন্দা বইটি দারোগার দপ্তর লিখেছিলেন।

তথ্যসূত্র

১৮৫৫-এ জন্ম
১৯৪৭-এ মৃত্যু
বাঙালি গোয়েন্দা কাহিনি লেখক
ভারতীয় রহস্য লেখক
বাঙালি লেখক
ভারতীয় লেখক
ভারতীয় পুরুষ লেখক
ভারতীয় আত্মজীবনীকার
ভারতীয় স্মৃতিকথাকার
নদিয়া জেলার ব্যক্তি
পশ্চিমবঙ্গের লেখক
২০শ শতাব্দীর বাঙালি
বাঙালি হিন্দু
কলকাতার পুলিশ কর্মকর্তা
২০শ শতাব্দীর ভারতীয় লেখক
১৯শ শতাব্দীর ভারতীয় লেখক
চুয়াডাঙ্গা জেলার ব্যক্তি
কুষ্টিয়া রেলওয়ে স্টেশন

কুষ্টিয়া রেলওয়ে স্টেশন বাংলাদেশের খুলনা বিভাগের কুষ্টিয়া জেলার একটি রেলওয়ে স্টেশন। স্টেশনটি কুষ্টিয়ার মিলপাড়ায় অবস্থিত। বর্তমানে এই স্টেশনে কোনো আন্তঃনগর ট্রেনের যাত্রাবিরতি নেই।

ইতিহাস 

১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে  কলকাতা থেকে রাণাঘাট পর্যন্ত রেলপথ উদ্বোধন করে। এই লাইনকেই বর্ধিত করে ১৫ নভেম্বর ১৮৬২ সালে দর্শনা থেকে জগতী পর্যন্ত ৫৩.১১ কিমি ব্রডগেজ (১,৬৭৬ মিমি) রেললাইন শাখা উন্মোচন করা হয়। ১৮৭১ সালের ১ জানুয়ারি কুষ্টিয়া থেকে পদ্মার পাড়ে (পদ্মা ও যমুনার সংযোগস্থল) অবস্থিত অভ্যন্তরীণ নদীবন্দর গোয়ালন্দ ঘাট  পর্যন্ত ৭৫ কিমি দীর্ঘ রেললাইন উদ্বোধন করা হয়। এসময় পোড়াদহ–গোয়ালন্দ লাইনের স্টেশন হিসেবে কুষ্টিয়া রেলওয়ে স্টেশন নির্মাণ করা হয়।

পরিষেবা 

কুষ্টিয়া রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:

 মধুমতি এক্সপ্রেস
 টুঙ্গিপাড়া এক্সপ্রেস 
 সুন্দরবন এক্সপ্রেস
 বেনাপোল এক্সপ্রেস
 নকশীকাঁথা কমিউটার
 পোড়াদহ সাটল

আরোও দেখুন 

 কুষ্টিয়া কোর্ট রেলওয়ে স্টেশন
 গড়াই রেল সেতু

তথ্যসূত্র

বহিঃসংযোগ 

 

১৮৭১-এ চালু রেলওয়ে স্টেশন
১৮৭১-এ ব্রিটিশ ভারতে প্রতিষ্ঠিত
কুষ্টিয়ার রেলওয়ে স্টেশন
সার্পি

সার্পি বা সরপী ভারতের পশ্চিমবঙ্গ রাজ্যের পশ্চিম বর্ধমান জেলার দুর্গাপুর মহকুমার ফরিদপুর সিডি ব্লকের একটি আদমশুমারি শহর।

জনসংখ্যার উপাত্ত 

২০১১ সালের আদমশুমারি অনুসারে সার্পির মোট জনসংখ্যা হল ৫,৫৪৯ জন, যার মধ্যে ২,৯৪১ (৫৩%) পুরুষ এবং ২,৬০৮ (৪৭%) মহিলা ছিলেন। ৬ বছরের নিচের জনসংখ্যা ছিল ৫৯০ জন। সার্পিতে মোট সাক্ষরতার সংখ্যা ছিল ৩,৬৫৬ (৬ বছরেরও বেশি জনসংখ্যার ৭৩.৭২%)।

২০০১ এর আদম শুমারি অনুসারে, সার্পির জনসংখ্যা হল ৮,৮৯৭ জন, যার মধ্যে পুরুষ ৬৯% এবং নারী ৩১%।  সাক্ষরতার হার ছিল ৩৮%, যা জাতীয় সাক্ষরতার হার ৫৯.৫% এর থেকে কম।

অর্থনীতি

এটি কয়লা খনির অঞ্চলের কেন্দ্রস্থলে অবস্থিত।

ইস্টার্ন কয়লাফিল্ডের কিছু ভূগর্ভস্থ খনি আধুনিকীকরণের জন্য নির্বাচন করা হয়েছে। ঝাঁজরা এবং সার্পি প্রকল্পে শাটল গাড়ির সাথে একত্রে নিরবচ্ছিন্ন খনি স্থাপনার মাধ্যমে গণ উৎপাদন প্রযুক্তি চালু করা হয়েছে। টিলাবনি কয়লাখনির আধুনিকীকরণ করা হবে।

তথ্যসূত্র

বহিঃসংযোগ

পশ্চিম বর্ধমান জেলার শহর ও নগর
চড়াইকল রেলওয়ে স্টেশন

চড়াইকল রেলওয়ে স্টেশন বাংলাদেশের খুলনা বিভাগের কুষ্টিয়া জেলার একটি রেলওয়ে স্টেশন।

ইতিহাস
১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে  কলকাতা থেকে রাণাঘাট পর্যন্ত রেলপথ উদ্বোধন করে। এই লাইনকেই বর্ধিত করে ১৫ নভেম্বর ১৮৬২ সালে দর্শনা   থেকে জগতী পর্যন্ত ৫৩.১১ কিমি ব্রডগেজ (১,৬৭৬ মিমি) রেললাইন শাখা উন্মোচন করা হয়। কুষ্টিয়া থেকে পদ্মার পাড়ে (পদ্মা ও যমুনার সংযোগস্থল) অবস্থিত অভ্যন্তরীণ নদীবন্দর গোয়ালন্দ ঘাট  পর্যন্ত ৭৫ কিমি দীর্ঘ রেললাইন উদ্বোধন করা হয় ১ জানুয়ারি ১৮৭১ সালে। এসময় কুষ্টিয়া(জগতি) থেকে গোয়ালন্দ ঘাট লাইনের স্টেশন হিসেবে চড়াইকল রেলওয়ে স্টেশন তৈরি করা হয়।

পরিষেবা
চড়াইকল রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
মধুমতি এক্সপ্রেস
টুঙ্গিপাড়া এক্সপ্রেস 
নকশীকাঁথা এক্সপ্রেস
পোড়াদহ সাটল ও
 লোকাল ট্রেন।

তথ্যসূত্র

কুষ্টিয়া জেলার রেলওয়ে স্টেশন
কুমারখালী রেলওয়ে স্টেশন

কুমারখালী রেলওয়ে স্টেশন বাংলাদেশের কুষ্টিয়া জেলার কুমারখালী উপজেলার  কুমারখালীতে অবস্থিত  একটি রেলওয়ে স্টেশন।

ইতিহাস‌ 
১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে  কলকাতা থেকে রাণাঘাট পর্যন্ত রেলপথ উদ্বোধন করে। এই লাইনকেই বর্ধিত করে ১৫ নভেম্বর ১৮৬২ সালে দর্শনা থেকে জগতী পর্যন্ত ৫৩.১১ কিমি ব্রডগেজ (১,৬৭৬ মিমি) রেললাইন শাখা উন্মোচন করা হয়। কুষ্টিয়া থেকে পদ্মার পাড়ে (পদ্মা ও যমুনার সংযোগস্থল) অবস্থিত অভ্যন্তরীণ নদীবন্দর গোয়ালন্দ ঘাট  পর্যন্ত ৭৫ কিমি দীর্ঘ রেললাইন উদ্বোধন করা হয় ১ জানুয়ারি ১৮৭১ সালে। এসময় কুষ্টিয়া (জগতি) থেকে গোয়ালন্দ ঘাট লাইনের স্টেশন হিসেবে কুমারখালী রেলওয়ে স্টেশন তৈরি করা হয়।

পরিষেবা 
কুমারখালী রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:

 বেনাপোল এক্সপ্রেস
 সুন্দরবন এক্সপ্রেস
 মধুমতি এক্সপ্রেস
 টুঙ্গিপাড়া এক্সপ্রেস 
‌ নকশীকাঁথা এক্সপ্রেস
‌ পোড়াদহ শাটল

তথ্যসূত্র 

কুমারখালী
কুষ্টিয়া জেলার রেলওয়ে স্টেশন
১৮৭১-এ চালু রেলওয়ে স্টেশন
১৮৭১-এ ব্রিটিশ ভারতে প্রতিষ্ঠিত
খোকসা রেলওয়ে স্টেশন

খোকসা রেলওয়ে স্টেশন বাংলাদেশের খুলনা বিভাগের কুষ্টিয়া জেলার খোকসা উপজেলার সমসপুর ইউনিয়নে অবস্থিত একটি রেলওয়ে স্টেশন।

ইতিহাস 
১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে  কলকাতা থেকে রাণাঘাট পর্যন্ত রেলপথ উদ্বোধন করে। এই লাইনকেই বর্ধিত করে ১৫ নভেম্বর ১৮৬২ সালে দর্শনা   থেকে জগতী পর্যন্ত ৫৩.১১ কিমি ব্রডগেজ (১,৬৭৬ মিমি) রেললাইন শাখা উন্মোচন করা হয়। কুষ্টিয়া থেকে পদ্মার পাড়ে (পদ্মা ও যমুনার সংযোগস্থল) অবস্থিত অভ্যন্তরীণ নদীবন্দর গোয়ালন্দ ঘাট  পর্যন্ত ৭৫ কিমি দীর্ঘ রেললাইন উদ্বোধন করা হয় ১ জানুয়ারি ১৮৭১ সালে। এসময় কুষ্টিয়া(জগতি) থেকে গোয়ালন্দ ঘাট লাইনের স্টেশন হিসেবে খোকসা রেলওয়ে স্টেশন তৈরি করা হয়।

পরিষেবা 
খোকসা রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:

 মধুমতি এক্সপ্রেস
 বেনাপোল এক্সপ্রেস
 সুন্দরবন এক্সপ্রেস
 টুঙ্গিপাড়া এক্সপ্রেস 
 নকশীকাঁথা এক্সপ্রেস
 পোড়াদহ সাটল

তথ্যসূত্র 

কুষ্টিয়া জেলার রেলওয়ে স্টেশন
১৮৭১-এ চালু রেলওয়ে স্টেশন
১৮৭১-এ ব্রিটিশ ভারতে প্রতিষ্ঠিত
বুরাক ওজচিভিত

বুরাক ওজচিভিত হলেন একজন তুর্কি অভিনেতা ও মডেল। তিনি কালিকুসু (২০১৩–২০১৪) এবং কারা সেভদা (২০১৫–২০১৭) চলচ্চিত্রে তার ভূমিকার জন্য সবচেয়ে বেশি জনপ্রিয়। তিনি বর্তমানে ইতিহাস-ভিত্তিক ও রোমাঞ্চকর সিরিজ কুরুলুস: উসমান (২০১৯–বর্তমান) এ "উসমান বে" চরিত্রে অভিনয় করছেন। ওজচিভিত তার অভিনয় কর্মজীবন জুড়ে অসংখ্য প্রশংসার প্রাপক হয়েছেন।

জীবনী 
২০০৩ সালে, ওজচিভিত তুরস্কের শীর্ষ মডেল নির্বাচিত হয়েছিলেন এবং তিনি মডেল এজেন্সিগুলির সাথে কাজ শুরু করেন। ২০০৫ সালে, তিনি বিশ্বের দ্বিতীয় সেরা মডেল নির্বাচিত হন। বুরাক ওজচিভিতের অভিনয় জীবন শুরু হয়েছিল টেলিভিশন সিরিজ এক্সি ১৮-এর মাধ্যমে। পরে তিনি টেলিভিশন সিরিজ জোড়াকি কোকা, শাহনেট এবং বাবা ওকেয়ে অভিনয় করেছিলেন। তিনি সিনেমা মুসালিয়াত ও টেলিভিশন সিরিজে  কুক সিরলার, তুর্কি অভিযোজন পরচর্চা গার্ল  এ অভিনয় করেন।

তিনি সুলতান সুলেমান টিভি ধারাবাহিকে   মুহতেম ইয়েজিলকে মালকোওলু বালু বে চরিত্রে অভিনয় করেন।  তারপরে ফাহরিয়ে ইভেনের সাথে কালিকুউ উপন্যাসের রূপান্তরকালে কামরান চরিত্রে অভিনয় করেছিলেন। ফারহিয়ে ইভেনের সাথে তিনি এক্ক সানা বেনজার চলচ্চিত্রটি তৈরি করেছিলেন। পরে মুরত বোজের বিপরীতে কার্দেয়িম বেনিম মুভিতে অভিনয় করেছেন। ২০১৫ সালে তিনি তুর্কি নাটক সিরিজ কারা সেভদাতে কমল সয়াদির চরিত্রে অভিনয় করেছিলেন। আজিভিট হ'ল বিআরকে'র প্রোডাকশনের প্রযোজকও।

ব্যক্তিগত জীবন 
ওজচিভিত  ৯ ফেব্রুয়ারি ২০১৭ সালে এ জার্মানিতে অভিনেত্রী ফাহরিয়ে ইভেনের সাথে বাগদান করেছিলেন এবং তারা ২৯ই জুন ২০১৭ সালে ইস্তাম্বুলে বিয়ে করেন। করণ নামে তাদের পুত্রের জন্ম ১৩ এপ্রিল ২০১৯ এ হয়েছিল।

চলচ্চিত্রের তালিকা

পুরস্কার ও মনোনয়ন

তথ্যসূত্র

বহিঃসংযোগ 
 

জীবিত ব্যক্তি
ইস্তাম্বুলের ব্যক্তি
১৯৮৪-এ জন্ম
তুর্কি মুসলিম
তুর্কি সুন্নি মুসলিম
২০শ শতাব্দীর মুসলিম
তুর্কি টেলিভিশন অভিনেতা
তুর্কি চলচ্চিত্র অভিনেতা
তুর্কি পুরুষ মডেল
মাছপাড়া রেলওয়ে স্টেশন

মাছপাড়া রেলওয়ে স্টেশন বাংলাদেশের ঢাকা বিভাগের রাজবাড়ী জেলার পাংশা উপজেলায় অবস্থিত একটি রেলওয়ে স্টেশন।

অবস্থান
মাছপাড়া রেলওয়ে স্টেশন রাজবাড়ী জেলার পাংশা উপজেলায় অবস্থিত।

ইতিহাস
১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে  কলকাতা থেকে রাণাঘাট পর্যন্ত রেলপথ উদ্বোধন করে। এই লাইনকেই বর্ধিত করে ১৫ নভেম্বর ১৮৬২ সালে দর্শনা   থেকে জগতী পর্যন্ত ৫৩.১১ কিমি ব্রডগেজ (১,৬৭৬ মিমি) রেললাইন শাখা উন্মোচন করা হয়। কুষ্টিয়া থেকে পদ্মার পাড়ে (পদ্মা ও যমুনার সংযোগস্থল) অবস্থিত অভ্যন্তরীণ নদীবন্দর গোয়ালন্দ ঘাট  পর্যন্ত ৭৫ কিমি দীর্ঘ রেললাইন উদ্বোধন করা হয় ১ জানুয়ারি ১৮৭১ সালে। এসময় কুষ্টিয়া(জগতি) থেকে গোয়ালন্দ ঘাট লাইনের স্টেশন হিসেবে মাছপাড়া রেলওয়ে স্টেশন তৈরি করা হয়।

পরিষেবা
মাছপাড়া রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
মধুমতি এক্সপ্রেস
টুঙ্গিপাড়া এক্সপ্রেস 
নকশীকাঁথা এক্সপ্রেস
পোড়াদহ সাটল ও
 লোকাল ট্রেন।

তথ্যসূত্র

বহিঃসংযোগ 

রাজবাড়ী জেলার রেলওয়ে স্টেশন
কালুখালী জংশন রেলওয়ে স্টেশন

কালুখালী জংশন রেলওয়ে স্টেশন হচ্ছে  বাংলাদেশের ঢাকা বিভাগের রাজবাড়ী জেলার কালুখালী উপজেলার রতনদিয়া ইউনিয়নে অবস্থিত রেলওয়ে স্টেশন।

ইতিহাস 

১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে  কলকাতা থেকে রাণাঘাট পর্যন্ত রেলপথ উদ্বোধন করে। এই লাইনকেই বর্ধিত করে ১৫ নভেম্বর ১৮৬২ সালে দর্শনা   থেকে জগতী পর্যন্ত ৫৩.১১ কিমি ব্রডগেজ (১,৬৭৬ মিমি) রেললাইন শাখা উন্মোচন করা হয়। কুষ্টিয়া থেকে পদ্মার পাড়ে (পদ্মা ও যমুনার সংযোগস্থল) অবস্থিত অভ্যন্তরীণ নদীবন্দর গোয়ালন্দ ঘাট  পর্যন্ত ৭৫ কিমি দীর্ঘ রেললাইন উদ্বোধন করা হয় ১ জানুয়ারি ১৮৭১ সালে। এসময় কুষ্টিয়া(জগতি) থেকে গোয়ালন্দ ঘাট লাইনের স্টেশন হিসেবে কালুখালী রেলওয়ে স্টেশন তৈরি করা হয়। এখান থেকে ভাটিয়াপাড়া ঘাট পর্যন্ত নতুন রেলপথ তৈরি হলে কালুখালী জংশন রেলওয়ে স্টেশন হয়।

পরিষেবা 

কালুখালী জংশন রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
 মধুমতি এক্সপ্রেস
 টুঙ্গিপাড়া এক্সপ্রেস 
 নকশীকাঁথা এক্সপ্রেস
 ভাটিয়াপাড়া এক্সপ্রেস 
 পোড়াদহ শাটল

তথ্যসূত্র

রাজবাড়ী জেলার রেলওয়ে স্টেশন
বাংলাদেশের রেলওয়ে জংশন স্টেশন
সাতক্ষীরা জেলার ইউনিয়ন পরিষদসমূহ

সাতক্ষীরা জেলার ইউনিয়ন পরিষদসমূহ হচ্ছে বাংলাদেশের বৃহত্তর খুলনা বিভাগের সাতক্ষীরা জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক ইউনিট। জেলাটিতে ২টি পৌরসভা, ৭টি উপজেলা, ৭৯ টি ইউনিয়ন পরিষধ, ৮ টি থানা এবং ১৪৩৬টি গ্রাম রয়েছে। নিম্নে বিস্তারিত তালিকা উল্লেখ করা হল:

আশাশুনি উপজেলা  
আশাশুনি উপজেলা ১১টি ইউনিয়ন, ১৪৩টি মৌজা এবং ১৪৬ টি গ্রাম নিয়ে গঠিত হয়েছে।

 শোভনালী ইউনিয়ন
 বুধহাটা ইউনিয়ন
 কুল্যা ইউনিয়ন
 দরগাহপুর ইউনিয়ন
 বড়দল ইউনিয়ন
 আশাশুনি ইউনিয়ন
 শ্রীউলা ইউনিয়ন
 খাজরা ইউনিয়ন
 আনুলিয়া ইউনিয়ন
 প্রতাপনগর ইউনিয়ন
 কাদাকাটি ইউনিয়ন

কলারোয়া উপজেলা  
কলারোয়া উপজেলা ১২টি ইউনিয়ন/ওয়ার্ড, ১২টি মৌজা/মহল্লা এবং ১৩৮টি গ্রাম নিয়ে গঠিত হয়েছে।

 জয়নগর ইউনিয়নচক জয়নগর মৌজা

 জালালাবাদ ইউনিয়ন
 কয়লা ইউনিয়ন
 লাঙ্গলঝাড়া ইউনিয়ন
 কেঁড়াগাছি ইউনিয়ন
 সোনাবাড়ীয়া ইউনিয়ন
 চন্দনপুর ইউনিয়ন
 কেরালকাতা ইউনিয়ন
 হেলাতলা ইউনিয়ন
 কুশোডাঙ্গা ইউনিয়ন
 দেয়াড়া ইউনিয়ন
 যুগিখালী ইউনিয়ন

কালীগঞ্জ উপজেলা  
কালীগঞ্জ উপজেলা ১২টি ইউনিয়ন/ওয়ার্ড, ২৪৪টি মৌজা/মহল্লা এবং ২৬৩টি গ্রাম নিয়ে গঠিত হয়েছে।

 কৃষ্ণনগর ইউনিয়ন
 বিষ্ণুপুর ইউনিয়ন
 চাম্পাফুল ইউনিয়ন
 দক্ষিণ শ্রীপুর ইউনিয়ন
 কুশুলিয়া ইউনিয়ন
 নলতা ইউনিয়ন
 তারালী ইউনিয়ন
 ভাড়াশিমলা ইউনিয়ন
 মথুরেশপুর ইউনিয়ন
 ধলবাড়িয়া ইউনিয়ন
 রতনপুর ইউনিয়ন
 মৌতলা ইউনিয়ন

তালা উপজেলা  
তালা উপজেলা ১২টি ইউনিয়ন/ওয়ার্ড, ১৫০টি মৌজা/মহল্লা এবং ২২৯টি গ্রাম নিয়ে গঠিত হয়েছে।

 নগরঘাটা ইউনিয়ন
 সরুলিয়া ইউনিয়ন
 কুমিরা ইউনিয়ন
 ধানদিয়া ইউনিয়ন
 ইসলামকাটি ইউনিয়ন
 তালা ইউনিয়ন
 খলিশখালী ইউনিয়ন
 মাগুরা ইউনিয়ন
 তেতুলিয়া ইউনিয়ন
 খেশরা ইউনিয়ন
 জালালপুর ইউনিয়ন
 খলিলনগর ইউনিয়ন

দেবহাটা উপজেলা  
দেবহাটা উপজেলা ৫টি ইউনিয়ন/ওয়ার্ড, ৫৭টি মৌজা/মহল্লা এবং ১২২টি গ্রাম নিয়ে গঠিত হয়েছে।

 কুলিয়া ইউনিয়ন
 পারুলিয়া ইউনিয়ন
 সখিপুর ইউনিয়ন
 নওয়াপাড়া ইউনিয়ন
 দেবহাটা ইউনিয়ন

শ্যামনগর উপজেলা  
শ্যামনগর উপজেলা ১ টি পৌরসভা, ১১টি ইউনিয়ন পরিষদ/ওয়ার্ড, ১২৭টি মৌজা/মহল্লা এবং ২৩৩টি গ্রাম নিয়ে গঠিত হয়েছে।

 ভুরুলিয়া ইউনিয়ন
 কাশিমাড়ী ইউনিয়ন
 শ্যামনগর ইউনিয়ন
 নূরনগর ইউনিয়ন
 কৈখালী ইউনিয়ন
 রমজাননগর ইউনিয়ন
 মুন্সীগঞ্জ ইউনিয়ন
 ঈশ্বরীপুর ইউনিয়ন
 বুড়িগোয়ালিনী ইউনিয়ন
 আটুলিয়া ইউনিয়ন
 পদ্মপুকুর ইউনিয়ন
 গাবুরা ইউনিয়ন

সাতক্ষীরা সদর উপজেলা  
সাতক্ষীরা সদর উপজেলা ১৭টি ইউনিয়ন পরিষদ/ওয়ার্ড, ১৫৫টি মৌজা/মহল্লা এবং ২৩৫ টি গ্রাম নিয়ে গঠিত হয়েছে।

 বাঁশদহ ইউনিয়ন
 কুশখালী ইউনিয়ন
 বৈকারী ইউনিয়ন
 ঘোনা ইউনিয়ন
 শিবপুর ইউনিয়ন
 ভোমরা ইউনিয়ন
 আলীপুর ইউনিয়ন
 ধুলিহর ইউনিয়ন
 ব্রহ্মরাজপুর ইউনিয়ন
 আগরদাঁড়ী ইউনিয়ন
 ঝাউডাঙ্গা ইউনিয়ন
 বল্লী ইউনিয়ন
 লাবসা ইউনিয়ন
 ফিংড়ী ইউনিয়ন

তথ্যসূত্র

বাংলাদেশের স্থানীয় সরকার
বেলগাছি রেলওয়ে স্টেশন

বেলগাছি রেলওয়ে স্টেশন বাংলাদেশের ঢাকা বিভাগের রাজবাড়ী জেলার একটি রেলওয়ে স্টেশন।

ইতিহাস
১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে  কলকাতা থেকে রাণাঘাট পর্যন্ত রেলপথ উদ্বোধন করে। এই লাইনকেই বর্ধিত করে ১৫ নভেম্বর ১৮৬২ সালে দর্শনা   থেকে জগতী পর্যন্ত ৫৩.১১ কিমি ব্রডগেজ (১,৬৭৬ মিমি) রেললাইন শাখা উন্মোচন করা হয়। কুষ্টিয়া থেকে পদ্মার পাড়ে (পদ্মা ও যমুনার সংযোগস্থল) অবস্থিত অভ্যন্তরীণ নদীবন্দর গোয়ালন্দ ঘাট  পর্যন্ত ৭৫ কিমি দীর্ঘ রেললাইন উদ্বোধন করা হয় ১ জানুয়ারি ১৮৭১ সালে। এসময় কুষ্টিয়া(জগতি) থেকে গোয়ালন্দ ঘাট লাইনের স্টেশন হিসেবে বেলগাছি রেলওয়ে স্টেশন তৈরি করা হয়।

পরিষেবা 
বেলগাছি রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:

 ভাটিয়াপাড়া এক্সপ্রেস   
 নকশীকাঁথা এক্সপ্রেস
 পোড়াদহ সাটল

তথ্যসূত্র

বহিঃসংযোগ 

রাজবাড়ী জেলার রেলওয়ে স্টেশন
মুজিবুর রহমান মঞ্জু

মুজিবুর রহমান মঞ্জু (জন্ম: ১৯৪৫-মৃত্যু: ১৮ মে ২০১৫) বাংলাদেশ জাতীয়তাবাদী দলের রাজনীতিবিদ কিশোরগঞ্জ-৫ (বাজিতপুর-নিকলী) আসনের দুই বারের সফল সাবেক সংসদ সদস্য।

জন্ম ও প্রাথমিক জীবন 
মুজিবুর রহমান মঞ্জু ১৯৪৫ সালে কিশোরগঞ্জ জেলার বাজিতপুর উপজেলার দিঘীরপাড় ইউনিয়নের বৃহত্তর শাহপুর গ্রামের এক সম্ভ্রান্ত মুসলিম পরিবারে জন্মগ্রহণ করেন।

রাজনৈতিক ও কর্মজীবন 
মুজিবুর রহমান মঞ্জু কিশোরগঞ্জ জেলা বিএনপির আহ্বায়ক ছিলেন। তিনি জুন ১৯৯৬ সালের সপ্তম ও ২০০১ সালের জাতীয় অষ্টম জাতীয় নির্বাচনে কিশোরগঞ্জ-৫ (বাজিতপুর-নিকলী) আসন থেকে সংসদ সদস্য নির্বাচিত হয়েছিলেন। ২০০৮ সালের নির্বাচনে তিনি কাছে পরাজিত হন।

মৃত্যু 
মুজিবুর রহমান মঞ্জু ১৮ মে ২০১৫ সালে কিশোরগঞ্জ জেলার বাজিতপুর উপজেলার ভাগলপুরের জহুরুল ইসলাম মেডিক্যাল কলেজ হাসপাতালে মৃত্যুবরণ করেন।

আরও দেখুন 

 সপ্তম জাতীয় সংসদ সদস্যদের তালিকা
 অষ্টম জাতীয় সংসদ সদস্যদের তালিকা

তথ্যসূত্র 

১৯৪৫-এ জন্ম
২০১৫-এ মৃত্যু
কিশোরগঞ্জ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
সপ্তম জাতীয় সংসদ সদস্য
অষ্টম জাতীয় সংসদ সদস্য
ষষ্ঠ জাতীয় সংসদ সদস্য
কিশোরগঞ্জ জেলার ব্যক্তি
সূর্যনগর রেলওয়ে স্টেশন

সূর্যনগর রেলওয়ে স্টেশন বাংলাদেশের ঢাকা বিভাগের রাজবাড়ী জেলা জেলার একটি রেলওয়ে স্টেশন।

ইতিহাস
১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে  কলকাতা থেকে রাণাঘাট পর্যন্ত রেলপথ উদ্বোধন করে। এই লাইনকেই বর্ধিত করে ১৫ নভেম্বর ১৮৬২ সালে দর্শনা   থেকে জগতী পর্যন্ত ৫৩.১১ কিমি ব্রডগেজ (১,৬৭৬ মিমি) রেললাইন শাখা উন্মোচন করা হয়। কুষ্টিয়া থেকে পদ্মার পাড়ে (পদ্মা ও যমুনার সংযোগস্থল) অবস্থিত অভ্যন্তরীণ নদীবন্দর গোয়ালন্দ ঘাট  পর্যন্ত ৭৫ কিমি দীর্ঘ রেললাইন উদ্বোধন করা হয় ১ জানুয়ারি ১৮৭১ সালে। এসময় কুষ্টিয়া(জগতি) থেকে গোয়ালন্দ ঘাট লাইনের স্টেশন হিসেবে সূর্যনগর  রেলওয়ে স্টেশন তৈরি করা হয়।

পরিষেবা
সূর্যনগর রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
মধুমতি এক্সপ্রেস
ভাটিয়াপাড়া এক্সপ্রেস 
নকশীকাঁথা এক্সপ্রেস
পোড়াদহ সাটল ও
 লোকাল ট্রেন।

তথ্যসূত্র

রাজবাড়ী জেলার রেলওয়ে স্টেশন
পাচুরিয়া জংশন রেলওয়ে স্টেশন

পাচুরিয়া জংশন রেলওয়ে স্টেশন বাংলাদেশের ঢাকা বিভাগের রাজবাড়ী জেলার একটি রেলওয়ে স্টেশন।

ইতিহাস
১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে  কলকাতা থেকে রাণাঘাট পর্যন্ত রেলপথ উদ্বোধন করে। এই লাইনকেই বর্ধিত করে ১৫ নভেম্বর ১৮৬২ সালে দর্শনা   থেকে জগতী পর্যন্ত ৫৩.১১ কিমি ব্রডগেজ (১,৬৭৬ মিমি) রেললাইন শাখা উন্মোচন করা হয়। কুষ্টিয়া থেকে পদ্মার পাড়ে (পদ্মা ও যমুনার সংযোগস্থল) অবস্থিত অভ্যন্তরীণ নদীবন্দর গোয়ালন্দ ঘাট  পর্যন্ত ৭৫ কিমি দীর্ঘ রেললাইন উদ্বোধন করা হয় ১ জানুয়ারি ১৮৭১ সালে। এসময় কুষ্টিয়া(জগতি) থেকে গোয়ালন্দ ঘাট লাইনের স্টেশন হিসেবে কুষ্টিয়া রেলওয়ে স্টেশন তৈরি করা হয়। এই স্টেশন থেকে একটি শাখা রেলপথ ফরিদপুর পর্যন্ত বর্ধিত করা হলে পাচুরিয়া জংশন স্টেশনে পরিণত হয়।

পরিষেবা
পাচুরিয়া জংশন রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
মধুমতি এক্সপ্রেস
রাজবাড়ী এক্সপ্রেস 
নকশীকাঁথা এক্সপ্রেস
পোড়াদহ সাটল ও
 লোকাল ট্রেন।

তথ্যসূত্র

রাজবাড়ী জেলার রেলওয়ে স্টেশন
বাংলাদেশের রেলওয়ে জংশন স্টেশন
কেন্দ্রীয় সচিবালয় মেট্রো স্টেশন

কেন্দ্রীয় সচিবালয় মেট্রো স্টেশন (প্রায়শই প্ল্যাটফর্ম এবং ট্রেনগুলিতে সংক্ষেপিত ভাবে লেখা হয়- "সেন্ট্রাল সেক্রেট") দিল্লি মেট্রোর হলুদ লাইনের একটি মেট্রো স্টেশন। বেগুনী লাইন স্টেশনটিকে বদরপুরের সাথে যুক্ত করে। স্টেশনটি দুটি লাইনের মধ্যে একটি সম-স্তরের বিনিময় সরবরাহ করে। এটি ২০০৫ সাল থেকে সেপ্টেম্বর ২০১০ সাল পর্যন্ত হলুদ লাইনের দক্ষিণ প্রান্তিক ছিল এবং ৩ অক্টোবর ২০১০ সাল থেকে ২ জুন ২০১৪ সাল পর্যন্ত বেগুনী লাইনের উত্তরের প্রান্তিক ছিল।

সংযোগ

বাস 
অনেকগুলি ডিটিসি বাস স্টেশনের নিকটস্থ কেন্দ্রীয় বাস প্রান্তিকে যাত্রা শেষ বা শুরু করে। কিছু বাস রুট - ৭ (কেওয়াল পার্ক), ১৮৫ (নাথুল পুর), ১৯০ (বুরারী), ২৬০ (হর্ষ বিহার), ২৭০ (করওয়াল নগর), ২৭১ (জগত পুর মন্দির) এবং ৫৮১ (দেওলি)।

তথ্যসূত্র

বহিঃসংযোগ

দিল্লি মেট্রো স্টেশন
২০০৫-এ দিল্লিতে প্রতিষ্ঠিত
২০০৫-এ চালু রেলওয়ে স্টেশন